জলপাইগুড়ি: বিজেপি ক্ষমতায় এলে বাংলায় এনআরসি প্রয়োগ হবেই ৷ ইতিমধ্যেই এহেন হুঁশিয়ারি দিয়েছেন বিজেপির শীর্ষস্থানীয় নেতা-নেত্রীরা ৷ রবিবার সেই বিষয়টি নিয়েই জলপাইগুড়ির মঞ্চ থেকে হুঙ্কার দিলেন তৃণমূল সুপ্রিমো মমতা বন্দ্যোপাধ্যায় ৷ মমতা বলেন, 'এনআরসি করে তাড়ানোর ছক কষা হচ্ছে ৷ চ্যালেঞ্জ করছি বাংলায় এনআরসি করে দেখাও ৷ বাংলায় এনআরসি মেনে নেব না ৷' একইসঙ্গে তিনি আরও বলেন, '৬ বছরের জন্য বিদেশি বানাবে ৷ পরে নাগরিকত্ব দেওয়ার কথা বলছে ৷ নাগরিকত্ব কেড়ে নেওয়ার চক্রান্ত করা হচ্ছে ৷' জনসভার শেষে তৃণমূল সুপ্রিমো মমতা বন্দ্যোপাধ্যায় বলেন, 'বাংলায় বিয়াল্লিশে বিয়াল্লিশ চাই ৷ মোদির বিদায় ঘণ্টা বেজে গিয়েছে ৷ দিল্লির সরকার ঠিক করবে বাংলা ৷
নাগরিকত্ব কেড়ে নেওয়ার চক্রান্ত কখনই মেনে নেব না, হুঙ্কার মমতার